<classify> Kwa mujibu wa Shirikisho la Soka Tanzania TFF kupitia msemaje wake Baraka Kizuguto, mechi zitakazochezewa Uwanja wa Karume kiingilio kitakuwa Sh 2,000.Kizuguto alisema kuwa kwa Uwanja wa Taifa kiingilio cha chini kitakua Sh 5,000 wakati kile cha juu ni Sh 20,000. Jumla ya timu 13 zinatarajia kushiriki kutoka nchi wanachama wa Baraza la Vyama vya Soka za Afrika Mashariki na Kati.Klabu ya Simba ndio bingwa wa kihistoria wa mashindano hayo baada ya kutwaa taji mara sita 6 ikifuatiwa na Yanga, Gor Mahia zilizotwaa mara 5 kila moja, APR ya Rwanda ikiwa imetwaa ubingwa huo mara tatu 3.Yanga na Gor Mahia zina nafasi ya kuifikia Simba SC endapo mojawapo itafanikiwa kulitwaa taji la mwaka huu. Mechi ya ufunguzi Jumamosi kwenye Uwanja wa Taifa itawakutanisha APR ya Rwanda dhidi ya Al Shandy ya Sudan saa 8:00 mchana, KMKM kutoka Visiwani Zanzibar watacheza dhidi ya Telecom ya Djibout wakati Uwanja wa Karume saa 10:00 jioni, huku wenyeji Yanga wakiwakaribisha Gor Mahia kutoka Kenya saa 10:00 jioni.Timu zinazoshiriki kutoka Kundi A ni Yanga Tanzania Bara, Gor Mahia Kenya, Telecom Djibouti, KMKM Zanzibar, Khartoum-N Sudan. Kundi B: APR Rwanda, Al-Shandy Sudan,LLB AFC Burundi na Heegan FC Somalia.Kundi C: Azam FC Tanzania, Malakia Sudan Kusini, Adama City Ethiopia na KCCA Uganda. Michuano hiyo ya CECAFA, Kagame Cup itaonyeshwa moja kwa moja na kituo cha televisheni cha SuperSport.  <topic>: michezo 